| Callinectes sapidus |
| --- |
| *Callinectes sapidus* |
| Clasificación científica |
| 

|  |  |
| --- | --- |
| Reino: | Animalia |
| Filo: | Arthropoda |
| Subfilo: | Crustacea |
| Clase: | Malacostraca |
| Orde: | Decapoda |
| Suborde: | Pleocyemata |
| Infraorde: | Brachyura |
| Superfamilia: | Portunoidea |
| Familia: | Portunidae |
| Subfamilia: | Portuninae |
| Xénero: | *Callinectes* |
| Especie: | ***C. sapidus*** |

 |
| Nome binomial |
| ***Callinectes sapidus*** |

O **cangrexo azul do Atlántico** (***Callinectes sapidus***) é un crustáceo decápodo nativo da costa occidental do océano Atlántico. O seu corpo está cuberto dun exoesqueleto de cor verde escura.

Alimentación
------------

Son espécimes activos e voraces. A súa dieta está baseada en crustáceos, peixes, gran variedade de moluscos e algas; e comen sen problemas calaza.

Reprodución
-----------

Como o resto dos crustáceos, son ovíparos. Reprodúcense en augas próximas ás costas, na primavera e no verán. Calcúlase que a fecundidade dunha femia de tamaño medio é de 700 000 a 2 000 000 de ovos.

Distribución
------------

Cangrexo azul en Core Banks, Carolina do Norte.
O cangrexo azul é nativo da costa occidental do océano Atlántico, desde Nova Escocia até a Arxentina, e arredor de toda a costa do golfo de México. Introduciuse en augas xaponesas e europeas, e observouse nos mares Báltico, do Norte, Mediterráneo e Negro. O primeiro rexistro da súa presenza en augas europeas é do 1901 en Rochefort, Francia. Nalgunhas partes da súa área de distribución onde foi introducido, *C. sapidus* converteuse nun obxectivo de pesca, compo pode ser Grecia, onde a súa poboación local pode estar en retroceso como consecuencia da sobrepesca.
Son moi comúns tamén na costa do océano Pacífico de América do Sur.

Hábitat
-------

*Callinectes sapidus*.
Habitan en costas tropicais e mornas, en augas de baías, lagoas costeiras, esteiros e desembocaduras de ríos, a unha temperatura entre os 18 e os 23 °C, e nas praias a profundidades de entre 40 cm e 2 m. Poden vivir entre 3 e 8 anos.
Tamén poden habitar costas con auga fría a temperatura inferior aos 18 °C e con ondada moderada. Viven entre penedos e algas flotantes e de vez en cando saen fóra da auga.

Descrición
----------

A casca de *Callinectes sapidus* pode crecer até un ancho de 23 cm. Pódese distinguir doutras especies rela*c*ionadas que habitan na mesma área polo número de dentes frontais da súa casca; *C. sapidus* ten catro, mentres que *C. ornatus* ten seis.

Os ma*c*hos e as femias de *C. sapidus* pódense distinguir polo dimorfismo sexual na forma do abdome: é longo e delgado (estreito) nos machos, pero ancho e redondeado nas femias maduras. Os cambios do abdome das femias vense a medida que estas maduran: nas femias inmaturas, o abdome ten forma triangular, mentres que nas maduras é redondo.

A tonalidade azul derívase dunha serie de pigmentos na casca, incluíndo a alfa-crustacianina, que interactúa cun pigmento vermello, a astaxantina, para formar unha coloración azul verdosa. Cando se cociña o cangrexo, a alfa-crustacianina destrúese, deixando só a astaxantina, que cambia a súa cor a un vermello alaranxado ou un rosa forte.

Ecoloxía
--------

Cangrexos cociñados, xa de cor vermella, en venda no mercado do marisco de Washington D. C.
Os depredadores naturais de *C*. *sapidus* inclúen anguías, raias, troitas, algunhas quenllas e os seres humanos. Este cangrexo é omnívoro, xa que come plantas e animais. Normalmente *c*onsome bivalvos de cuncha fina, anélidos, pequenos peixes, plantas, e case calquera outro elemento que poida atopar, incluíndo preas, outros individuos de *C. sapidus* e residuos animais. É capaz de controlar as poboacións de cangrexo verde invasoras, *Carcinus maenas*. Os números das dúas especies correlaciónanse negativamente, así por exemplo *C. maenas* non se atopa na baía de Chesapeake, onde *C. sapidus* é máis frecuente.

O cangrexo azul atlántico é propenso a unha serie de enfermidades e parasitos, entre os que se inclúen unha serie de virus, bacterias, microsporidios, ciliados e outros. *Carcinonemertes carcinophila* comunmente parasita a *C. sapidus*, especialmente as femias e os cangrexos vellos, aínda que non ten grande perigo na saúde do cangrexo. O hiperparasito *Urosporidium crescens* tamén adoita parasitar este cangrexo. Os parasitos máis daniños son *Ameson michaelis*, *Paramoeba perniciosa* e *Hematodinium perezi*, que lle provocan a «enfermidade do cangrexo amargo».

Estes cangrexos son apreciados na culinaria costeira de case todos os países de costa pola súa carne e pola súa relativa abundancia e fácil captura.

Notas
-----

1. ↑  *Callinectes sapidus.* Smithsonian Marine Station at Fort Pierce. 11 de outubro de 2004.
2. ↑  *Blue crabs.* National Geographic. Consultado o 22 de jullo de 2011.
3. 1 2  A. Brockerhoff & C. McLay (2011). *Human-mediated spread of alien crabs.* In Bella S. Galil, Paul F. Clark & James T. Carlton. *In the Wrong Place – Alien Marine Crustaceans: Distribution, Biology and Impacts.* Invading Nature 6. Springer. pp. 27-106. ISBN 978-94-007-0590-6.
4. ↑  Susan B. Rothschild (2004). *Sandy beaches. Beachcomber's Guide to Gulf Coast Marine Life: Texas, Louisiana, Mississippi, Alabama, and Florida* (3rd ed.). Taylor Trade Publications. pp. 21-38. ISBN 978-1-58979-061-2.
5. ↑  *Blue crab, Callinectes sapidus.* Maryland Fish Facts. Maryland Department of Natural Resources. 4 de abril de 2007. Consultado o 17 de febreiro de 2011.
6. ↑  *Blue Crab Frequently Asked Questions.* Blue Crab Archives. Decembro de 2008.
7. ↑  *Blue Crab-About The bay.* The Chesapeake Bay Foundation.
8. ↑  Catherine E. DeRivera, Gregory M. Ruiz, Anson H. Hines & Paul Jivoff (2005). *Biotic resistance to invasion: Native predator limits abundance and distribution of an P.U.P.U crab* (PDF). Ecology 86 (12): 3367–3376. doi:10.1890/05-0479.
9. 1 2 3 4  Gretchen A. Messick (1998). *Diseases, parasites, and symbionts and blue crabs (Callinectes sapidus) dredged from Chesapeake Bay* (PDF). Journal of Crustacean Biology 18 (3): 533–548. JSTOR 1549418.
10. ↑  Gretchen A. Messick & Carl J. Sindermann (1992). *Synopsis of principal diseases of the blue crab, Callinectes sapidus* (PDF). NOAA Technical Memorandum. National Oceanic and Atmospheric Administration. NMFS-F/NEC-88.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Callinectes sapidus Modificar a ligazón no Wikidata*** |

### Ligazóns externas

|  |  |
| --- | --- |
|  | Wikispecies posúe unha páxina sobre:  ***Callinectes sapidus*** |

* Sistema Integrado de Información Taxonómica. "*Callinectes sapidus* (TSN {{{id}}})" (en inglés).
* 

|  |  |
| --- | --- |
| Control de autoridades | 
* Wd: Q844839
* BNF: 15564549n
* EBID: ID
* FAST: 834945
* GND: 4265407-5
* LCCN: sh85018989
* SUDOC: 117517623

 |

|  |  |
| --- | --- |
| Identificadores taxonómicos | 
* ADW: Callinectes\_sapidus
* BioLib: 84565
* BugGuide: 528948
* DORIS: 4312
* Dyntaxa: 245302
* EOL: 312939
* EPPO: CAINSA
* EUNIS: 27379
* Fossilworks: 224969
* GBIF: 2225646
* iNaturalist: 49504
* IRMNG: 10250081
* ISC: 90126
* ITIS: 98696
* NBN: NBNSYS0000180030
* NCBI: 6763
* SeaLifeBase: 26794
* Soortenregister: 143692
* TAXREF: 350548
* WoRMS: 107379

 |

|  |  |
| --- | --- |
| Identificadores | 
* UNII: 76OA76V01K

 |